cyanic-selkie/wikianc huggingface dataset:
Ռոման Կոստոմարով
Հաղթանակ Թուրինի օլիմպիական խաղերում, 2006 թ.
Թուրինում կայանալիք 2006 թվականի Օլիմպիական խաղերին Նավկան և Կոստոմարովը բացարձակ ֆավորիտներ էին. 2004 թվականից նրանք չեն պարտվել Ռուսաստանի, Եվրոպայի և աշխարհի առաջնության ոչ մի մեկնարկ, ամենուր վերցրել են «ոսկի»։ Հիմնական առանցքը գեղասահորդները կատարում են ազատ ծրագրում «Կարմեն» պարով՝ բեմադրված խորեոգրաֆ Տատյանա Դրուչինինյաի կողմից, ով 1987 թվականին գեղարվեստական ​​մարմնամարզության աշխարհի չեմպիոն էր։ Ինչպես Նավկան է խոստովանել, իսպանական պարին պատրաստվելիս նա «ներշնչված էր բալետի փայլուն պարուհի Մայա Պլիսեցկայայի պատկերով»։ Օլիմպիական խաղերի նախօրեին ծրագիրը լավ ընդունվեց ֆրանսիացի հանդիսատեսի կողմից Լիոնում կայացած Եվրոպայի առաջնությանը։ Օլիմպիական մեկնարկը հեշտ չէր։ Պարտադիր ծրագրից հետո առաջատարները տանտերերն էին՝ 2001 թվականի աշխարհի չեմպիոններ Բարբարա Ֆուզար-Պոլին և Մաուրիցիո Մարգալոն։ Օրիգինալ ծրագրում իտալացի զույգը կոպիտ սխալ է կատարում. ընկնում է ամենահեշտ էլեմենտի կատարման ժամանակ։ Սրանով նա հնարավորություն տալիս ռուսներին առաջ անցնել՝ մեկ ու կես միավորով հետ թողնելով ամերիկացի Թանիթ Բելբին/Բենջամին Ագոստո զույգին։ Որոշիչ ազատ ծրագրում ամերիկացի գեղասահորդները երկու անգամ սխալվում են, իսկ այդ ժամանակ Նավկան և Կոստոմարովը Ելենա Վայցեխովսկայայի գնահատականով զարմանալի արդյունք են ցույց տալիս։ Դատավորի գնահատականը ավելի մեղմ էր` 101.37 միավոր, ինչը ցածր էր զույգի ռեկորդից (113.17), սակայն բավական էր օլիմպիական ոսկին նվաճելու համար։ «Երջանկության արցունքները հոսում էին Կարմենի դեմքով»,-խանդավառությամբ գրում էին թերթերը։ Շատ զգացմունքային կատարում էր Մարկ Մինկովի և Վերոնիկա Տուշնովայի «Սիրուց չեն հրաժարվում» ռոմանսի վրա ստեղծված համարը, որը դիտարժան էֆեկտիվ հիշվող եզրափակիչով չեմպիոնները ցուցադրեցին եզրափակիչ գալա-համերգին՝ բազմիցս ցուցադրելով այն տարբեր ներկայացումներում ։
Սպորտից հետո
Մարզական կարիերայի ավարտից հետո Ռոմանը վերադարձավ ԱՄՆ-ից Ռուսաստան։ 2006 թվականից նա համարվում է Առաջին ալիք-ի (Ռուսաստան) թողարկված պրոյեկտների մշտական մասնակիցը՝ Իլյա Ավերբուխի պրոդյուսերությամբ։ Բացի դրանից, Ռ.Կոստոմարովը փորձել է իրեն որպես դերասան։ 2008 թվականին կայացել է նրա դեբյուտը «Տաք սառույց» հեռուստասերիալում, իսկ 2010 թվականին էկրան են բարձրանում նրա մասնակցությամբ միանգամից երկու ֆիլմեր՝ քրեական «Հարազատ թշնամին» և «Դավաճանության մասին» կատակերգությունը ։
Անձնական կյանք
2004 թվականի հունիսին Ռոման Կոստոմարովն ամուսնացել է Ավստրիան ներկայացնող ռուս գեղասահորդուհի Յուլյա Լաուտովայի հետ։ 2007 թվականին նրանք ամուսնալուծվել են։ Մինչև 2013 թվականը քաղաքացիական ամուսնության մեջ է գտնվել Օքսանա Դոմնինայի հետref>Костомаров и Оксана Домнина поженятся! : 2011 թվականի հունվարի 2-ին Ռոմանն ու Օքսանան ծնողներ են դարձել. ծնվել է նրանց դուստր Անաստասիան ։ 2013 թվականի դեկտեմբերին մամուլին տված հարցազրույցում Դոմնինան հայտնել է իրենց հարաբերությունների ավարտի մասին՝ բացատրելով, որ Ռոմանը այդպես էլ առաջարկ չի արել իրեն ։ Սակայն 2014 թվականի փետրվարին Անաստասիայի ծնողները կրկին սկսեցին միասին ապրել, իսկ 2014 թվականի ապրիլի 25-ին Կոստոմարովի նախաձեռնությամբ գեղասահորդները ամուսնացան յոթ տարվա քաղաքացիական ամուսնությունից հետո ։ 2016 թվականի հունվարին զույգը որդի ունեցավ՝ Իլյան ։
Արտաքին հղումներ
Կատեգորիա:Ռուս գեղասահորդներ Կատեգորիա:Օլիմպիական չեմպիոններ Կատեգորիա:Աշխարհի չեմպիոններ Կատեգորիա:Ռուս օլիմպիական չեմպիոններ‎ Կատեգորիա:Բարեկամության շքանշանի ասպետներ (Ռուսաստան)
Հերբերտ Ֆրեյդենբերգեր
Հերբերտ Ֆրեյդենբերգեր, Գերմանիայում ծնված ամերիկացի հոգեբան է։ Չնայած կյանքի ընթացքում աշխատել է տարբեր բնագավառներում (խմբագիր, տեսաբան, հեղինակ), նրա ամենակարևոր ներդրումը համարվում է սթրեսի հասկացումը և բուժումը, հուզական այրումը, թմրամոլության հաղթահարման ծրագրի մշակումը ։
Վաղ կյանք
Ֆրեյդենբերգերը ծնվել է 1926 թվականի նոյեմբերի 26-ին Գերմանիայի Ֆրանկֆուրտ քաղաքում հրեա֊գերմանական միջին խավի ընտանիքում։ 1933 թվականին Հիտլերի` իշխանության անցնելուց հետո Ֆրեյդենբերգի տատիկին ծեծի ենթարկեցին, և վերջինիս մահվանից հետո նա կեղծ անձնագրով գնաց ԱՄՆ։ Տարբեր քաղաքներում միայնակ ճամփորդելուց հետո հասավ Նյու Յորք, որտեղ հոգ տարավ իր մասին այնքան ժամանակ, մինչև ազգականերից մեկը նրան հրավիրեց իր մոտ։ Ֆրեյդենբերգերն արագ յուրացրեց անգլերենը և գերազանց ավարտեց նախնական ավագ դպրոցը։ Սակայն աշխատելու պատճառով չկարողացավ ընդունվել ավագ դպրոց ։
Քոլեջ
Առանց ավագ դպրոցի դիպլոմի և զուգահեռ աշխատելով` Ֆրեյդենբերգերն սկսեց հաճախել երեկոյան դասընթացների Բրուքլինի քոլեջում։ Հոգեբանության դասընթացների ժամանակ նա ծանոթացավ Աբրահամ Մասլոուի հետ, ով նրա համար դարձավ օրինակ և մենթոր։ 1951 թվականին Բրուքլինի քոլեջում Ֆրեյդենբերգերն ստացավ բակալավրի աստիճան հոգեբանությունից։ Դրանից հետո ընդունվեց Նյու Յորքի համալսարանի բժշկական հոգեբանության բաժին։ 1952 թվականին ստացավ հոգեբանության մագիստրոսի, իսկ 1956 թվականին՝ դոկտորի աստիճան։ Նյու Յորքի համալսարանում սովորելու ժամանակ Ֆրեյդենբերգերն ուսանում էր Ֆլորենս Հալպերնի և Բեռնարդ Կալինկովիցի մոտ։ Այս ժամանակահատվածում նա նաև ուսանող էր Հոգեվերլուծողների ազգային հոգեբանական ասոցիացիայում և միաժամանակ շարունակում էր աշխատել գործարանում։ 1962 թվականին նա ավարտեց իր վերլուծական թրեյնինգը Թեոդոր Ռայքի մոտ ։
Կարիերա
Ֆրեյդենբերգերն սկսեց իր ինքնուրույն հոգեբանական֊հոգեվերլուծական գործունեությունը 1958 թվականին։ 1970֊1999 թվականներին նա թրեյնինգավար֊վերլուծաբան էր Հոգեվերլուծողների ազգային հոգեբանական ասոցիացիայում՝ միաժամանակ շարունակելով իր անձնական պրակտիկան ։ Իր գործունեության ընթացքում Ֆրեյդենբերգերը եղել է նաև օգնական֊պրոֆեսոր տարբեր համալսարաններում ։ 1970-ական թվականներին Ֆրեյդենբերգերը որոշեց աջակցել թմրամոլների բուժման համար անվճար կլինիկաների կատարելագործմանը։ Նա երկար ժամանակ էր հատկացնում այս կլինիկաներին` աշխատելով առանց վարձատրության։ 1974-1984 թվականներին որպես խորհրդատու` մշակեց և ղեկավարեց թմրամոլության բուժման ծրագրեր ։
Հուզական այրում
Ֆրեյդենբերգերն առաջինն էր, ով նկարագրեց մասնագիտական այրման ախտանիշները և իրականացրեց հուզական այրման հոգեբանության համապարփակ ուսումնասիրություն։ 1980 թվականին հուզական այրման մասին գիրք հրատարակեց, որը դարձավ երևույթի մեկնաբանման վերաբերյալ ստանդարտ տեղեկատվություն։
Ֆրեյդենբերգերը բնորոշում է հուզական այրումը որպես «անձի մասնագիտական գործունեության արդյունքում առաջացած մտավոր և ֆիզիկական հյուծվածության վիճակ» ։ Իր գործընկերների հետ միասին Ֆրեյդենբերգերը մշակել է նաև հուզական այրման փուլերի ցանկը։
Ընտանիք և մահ
1961 Ֆրեյդենբերգերը հանդիպեց Առլին Ֆրանսիս Սոմերին, ում հետ կարճ ժամանակ անց ամուսնացավ։ Նրանք ունեցան երեք երեխա` Լիզան, Մարկը և Լորին։ Լիզան ստացել է դոկտորական աստիճան բժշկական հոգեբանությունից։ Մարկը դարձել է գործարար ձեռնարկատեր, իսկ Լորին` դատախազի օգնական։ Ընտանիքի անդամների հետ Ֆրեյդենբերգերը հաճախ ճանապարհորդում էր ԱՄՆ-ում, Կանադայում, Եվրոպայում և Իսրայելում։ Թեպետ նա մեծացել էր Գերմանիայում, սակայն երբեք այնտեղ չվերադարձավ։
Կյանքի վերջին տարիներին նրանից հարցազրույց են վերցրել Հոլոքոստի վերապրածների հիշողությունների վերաբերյալ ։ 1994-1999 թվականներին Ֆրեյդենբերգերը պայքարում էր երիկամների հիվանդության դեմ` շարունակելով աշխատել մինչև իր մահը ։
Ծանոթագրություններ
Կատեգորիա:Ամերիկացի հոգեբաններ Կատեգորիա:Ամերիկացի գիտնականներ Կատեգորիա:Ակադեմիկոսներ
Լուսինե Բադալյան
Լուսինե Բադալյան (մականունը՝ Լուլու, ), հայ հաղորդավար, հասարակական գործիչ, արվեստաբան, ՀՀ ԱԺ 7-րդ գումարման պատգամավոր ։
Կրթություն
1996 թվականին ավարտել է Երևանի թիվ 102 հիմնական դպրոցը։ 1997 - 2003 թվականներին սովորել է Երևանի պետական համալսարանի պատմության ֆակուլտետի արվեստաբանության բաժնում՝ ստանալով հայ արվեստի պատմության տեսության մագիստրոսի որակավորում։
Աշխատանքային գործունեություն
1998 թվականից որպես լրագրող աշխատում է հայկական ռադիոյում, հեռուստատեսություն և ինտերնետ լրատվականներում։ Որպես պատմության և հասարակագիտության ուսուցիչ աշխատել է նաև 61 միջնակարգ դպրոցում։
Արմեն Ադամյան (այլ կիրառումներ)
Արմեն Ադամյան անուն-ազգանունը կարող է վերաբերել հետևյալ անձանց.
Լուսինե Բադալյան
Քաղաքական գործունեություն
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։
Ամուսնացած է, ունի երկու զավակ։
2022 թ. միջադեպը
Այն բանից հետո, երբ մամուլում հայտնվեց տեսահոլովակ, թե ինչպես է Բադալյանը 2022 թ․ հունվարի 28-ին Եռաբլուր պանթեոնում ծիծաղում, նա քննադատության ենթարկվեց զոհված զինծառայողների հարազատների կողմից, Ազգային ժողովի շենքի դիմաց տեղի ունեցավ բողոքի ակցիա ։ Մի քանի օր անց Բադալյանը ներողություն խնդրեց Եռաբլուրում «լայն ժպտալու» համար և մեղադրեց լրատվամիջոցներին գաղտնի տեսանկարահանման համար ։
Ծանոթագրություններ
Կատեգորիա:Հայ հաղորդավարներ Կատեգորիա:Երևանի ավագանու 4-րդ գումարման անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:Քաղաքացիական պայմանագիր կուսակցության անդամներ Կատեգորիա:Հայ արվեստաբաններ Կատեգորիա:Հայ քաղաքական գործիչներ
Նիժնեե Ուչ-Դերե
Նիժնեե Ուչ-Դերե ( ռուս.` Нижнее Уч-Дере), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 49 կմ հարավ-արևելք, իսկ Սոչիի կենտրոնից 15 կմ հյուսիս-արևմուտք, Ուչ-Դերե գետի ափից բարձրացող սարերի լանջին, ծովի մակարդակից 50 մ բարձրության վրա։
Բնակչությունը
Համաձայն 2010 թվականի տվյալների, գյուղն ուներ 1425 բնակիչ, որոնցից 649 տղամարդ և 776 կին ։ Բնակիչներն զբաղվում են բանջարաբուծությամբ և պտղաբուծությամբ։ Գյուղում կա տարրական դպրոց և ակումբ։
Պատմությունը
Հայերը եկել են Սամսունի շրջակայքի գյուղերից` 1874 թվականին։
Ծանոթագրություններ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Սոչի
Կրավցովո (այլ կիրառումներ)
Կրավցովո, կարող է վերաբերել՝
Շարլամա (գետ)
Շարլամա  (Шарлама), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ռյա գետի վրա։ Գետի երկարությունը կազմում է 8,5 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը - Բիա և Կատուն, գետի գետային ավազանը Օբն է մինչև թափվելը՝ Իրտիշը։
Կատեգորիա:Ռուսաստանի գետեր
Նիկոլայե Յորգա
Նիկոլայե Յորգա, ռումին քաղաքական գործիչ, պատմաբան, աղբյուրագետ, գրականագետ, հրապարակախոս, գրող, հայագետ։
Սովորել է Յասսիի, Փարիզի, Բեռլինի և Լայպցիգի համալսարաններում։ Բուխարեստի համալսարանի պրոֆեսոր (1894), ռեկտոր (1929)։ Ռումինական ակադեմիայի անդամ (1910)։ Ագգային-դեմոկրատական կուսակցության (1906) հիմնադիրներից։ 1918—1920 թվականներին եղել է Ռումինիայի Ազգային ժողովի նախագահ, 1931—1932 թվականներին՝ պրեմիեր մինիստր և լուսավորության մինիստր։ Ունեցել է անգլո-ֆրանսիական կողմնորոշում։ Կյանքի վերջին տարիներին դատապարտել է ֆաշիստական Գերմանիայի ագրեսիվ քաղաքականությունը։
Ծանոթագրություններ
Կատեգորիա:Ռումինացի պատմաբաններ Կատեգորիա:Ռումինացի հայագետներ Կատեգորիա:Ռումինացի գրողներ Կատեգորիա:Ռումինիայի վարչապետներ Կատեգորիա:Սլավոնագետներ Կատեգորիա:Ռումինացի բանահավաքներ Կատեգորիա:Լայպցիգի համալսարանի շրջանավարտներ Կատեգորիա:Ռումինացի գրականագետներ Կատեգորիա:20-րդ դարի թարգմանիչներ Կատեգորիա:20-րդ դարի պատմաբաններ Կատեգորիա:Ալեքսանդրու Յոհան Կուզայի անվան համալսարանի շրջանավարտներ Կատեգորիա:Հումբոլդտի համալսարանի շրջանավարտներ Կատեգորիա:Պոլիգլոտներ Կատեգորիա:Քաղաքական փիլիսոփաներ Կատեգորիա:Ռումինացի փիլիսոփաներ Կատեգորիա:Ռումինիայի քաղաքական գործիչներ Կատեգորիա:Ռումինացի լրագրողներ Կատեգորիա:Ռումինացի լեզվաբաններ Կատեգորիա:Ռումինացի դրամատուրգներ Կատեգորիա:Հրապարակախոսներ
Կոզիրևսկայա
Կոզիրևսկայա (Козыревская), գետ Կամչատկա թերակղզի, Ռուսաստանում։ Գետի երկարությունը 36 կմ։ Թափվում է Կամչատկա գետի աջ ափին՝ 246 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Վիկտոր Պացաև
Վիկտոր Իվանովիչ Պացաև (Виктор Иванович Пацаев, ), խորհրդային տիեզերագնաց-օդաչու, Խորհրդային Միության հերոս (1971, հետմահու)։
Կենսագրություն
1955 թվականին ավարտել է Պենզայի ինդուստրիալ (այժմ՝ պոլիտեխնիկական) ինստիտուտը։ ԽՍՀՄ տիեզերագնացների ջոկատում եղել է 1969 թվականից։ 1971 թվականի մայիսին եղել է Երևանում։ 1971 թվականի հունիսի 6-ին, որպես փորձարկող օդաչու, Գ․ Դոբրովոլսկու և Վ․ Վոլկովի հետ, թռիչք է կատարել «Սոյուզ-11» տիեզերանավով։ 1971 թվականի հունիսի 7-ից թռիչքն ընթացել է ապրիլի 19-ից շուրջերկրյա ուղեծրում գտնվող «Սալյուտ» գիտակայանի հետ։ Ուղեծրում փորձարկել է «Օրիոն-1» տիեզերական աստղադիտակը։ Հունիսի 30-ին թռիչքի ծրագիրն ավարտելուց հետո Երկիր վերադառնալիս՝ Պացաևը և անձնակազմի մյուս անդամները զոհվել են։
Թաղված է Կարմիր հրապարակում, Կրեմլի պատի մոտ։
Ծանոթագրություններ
Կատեգորիա:Խորհրդային տիեզերագնացներ Կատեգորիա:Խորհրդային Միության հերոսներ Կատեգորիա:ԽՄԿԿ անդամներ Կատեգորիա:Խորհրդային տիեզերագնաց-օդաչուներ
Կրավցովկա (այլ կիրառումներ)
Կրավցովկա, կարող է վերաբերել՝
Յուբիլյացիա
Յուբիլյացիա ( — ցնծություն), պաշտամունքային երաժշտության մեջ ցնծություն արտահայտող իմպրովիզացիաներ, որոնք երգչախմբով Գրիգորյան խորալը կատարելիս «ալելույա» բառի վերջին վանկի վրա երգում են մեներգիչները։ Քրիստոնեական եկեղեցին յուբիլյացիան փոխառել է հուդայական պաշտամունքից։ Յուբիլյացիաներ հիշելը հեշտացնելու համար Սանկտ-Գալլենի վանքի վանական Նոթկերը (830— 912) յուրաքանչյուր նոտային համապատասխանեցրել է տեքստային մեկ վանկ։ Այստեղից էլ ծագել են սեքվենցիաները (եկեղեցական օրհներգերի տեսակ)։
Կատեգորիա:Երաժշտական եզրույթներ
Կրասնոֆլոտսկոե (այլ կիրառումներ)
Կրասնոֆլոտսկոե, կարող է վերաբերել՝
Մայորատ
Մայորատ (ուշ լատ. majoratus, լատ. major՝ ավագ), ավագության իրավունք, ըստ որի ընտանիքի (տոհմի, նահապետության) անշարժ գույքի (հող, տանուտիրություն և այլն) ժառանգման իրավունքը արտոնվում է ավագ որդուն։ Առաջին անգամ վավերագրվել է ստրկատիրական իրավունքում (Հնդկաստանում, Հին Հունաստանում և այլն)՝ ազնվական ընտանիքների հզորությունը պահպանելու նպատակով։ Ֆեոդալիզմի դարաշրջանում մայորատը տարածվել է Անգլիայում, Գերմանիայում, Ֆրանսիայում (11-13-րդ դարերում)։ Ռուսաստանում պահպանվել է մինչև Հոկտեմբերյան սոցիալիստական մեծ հեղափոխությունը։
Ըստ մայորատի՝ կրտսեր որդիները ավատը ժառանգելու իրավունքից զրկվում էին։ Ֆրանսիայում կիրառվել է նաև գյուղացիական ընտանիքում (ավագ որդին ժառանգում էր հողային տիրույթի 2/3)։ Բուրժուական իրավունքը մերժում է մայորատը՝ համարելով այն ժառանգման իրավունքի սահմանափակում։ Մայորատի իրավունքը առավել երկար պահպանվել է Մեծ Բրիտանիայում։
Հայաստանում ավագության իրավունքը ծագել և զարգացել է որպես սովորույթ։ Վաղ ավատական Հայաստանի աշխարհիկ և կանոնական իրավունքով ավագության ինստիտուտ չի ամրապնդվել, սակայն գործնականում կիրառվել է։ Փավստոս Բուզանդի, Եղիշեի, Ստեփանոս Օրբելյանի, Մխիթար Գոշի վկայությամբ նախարարության (Արշակունիներ, Մամիկոնյաններ և այլն) հողային տիրույթը տոհմի միասնական և անբաժանելի ունեցվածքն էր, գույքի նկատմամբ ճանաչվում էր ավագ որդու (նահապետ, նախարար, տանուտեր) իրավունքը։ Օրինակ, ըստ Փավստոս Բուզանդի, Արշակ Բ թագավորը Մամիկոնյան տոհմի նահապետ է կարգել Վարդանին («զՎարդան զերէց եղբայրն ի նահապետությանն ազգին իւրեանց»)։ Պետականության կորստից հետո ավագության ինստիտուտ երկար ժամանակ պարսկական, սկզբնական շրջանում նաև բյուզանդական արքունիքում հայերի ավագության իրավունքը հարգվել է։ Հայ գյուղական կենցաղում պահպանվել է մինչև 19-րդ դարի վերջը։
Կատեգորիա:Ժառանգման իրավունք Կատեգորիա:Իրավունքի պատմություն
Կրասնոյե Զնամյա (այլ կիրառումներ)
Կրասնոյե Զնամյա, կարող է վերաբերել՝
Կրասնոսելսկի շրջան (այլ կիրառումներ)
Կրասնոսելսկի շրջան, կարող է վերաբերել՝
Հրազդան (թերթ, Երևան)
«Հրազդան», գրական, հասարակական և տնտեսական օրաթերթ։ Լույս է տեսել 1908-1909 թվականներին, Երևանում։ Հրատարակիչ խմբագիր՝ Ա. Տեր-Հակովբյանց։ Լուսաբանել է երևանյան կյանքը, բարձրացրել քաղաքի տնտեսական և սանիտարական վիճակի հետ կապված հարցեր։ «Գավառական կյանք» բաժնում պատմել է գյուղերում դպրոցական գործի դրվածքի, վարակիչ հիվանդությունների դեմ պայքարի միջոցների, գինեգործության, բամբակագործության և այլ հարցերի մասին։
Թերթը լուրեր է տպագրել նաև Իրանի, Թուրքիայի, Կովկասի հայաբնակ վայրերից, անդրադարձել Արևմտյան Հայաստանի իրավիճակին։ Գրական բաժնում զետեղել է պատմվածքներ, բանաստեղծություններ, գրախոսականներ։
Կատեգորիա:Հայկական ԽՍՀ օրաթերթեր Կատեգորիա:Հայաստանի օրաթերթեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Հայկական տնտեսական պարբերականներ Կատեգորիա:Պարբերականներ այբբենական կարգով
Գյոկդաղ (լեռնաշղթա)
Գյոկդաղ, Գյոգդաղ, Գյոգտաղ, Գյոյդաղ, լեռնաշղթա Ախալքալաքի սարահարթում, Ախալքալաքից հարավ-արևմուտք։ Սկսվում է Խանչալի լճի հարավարևմտյան ափին ընկած Խանչալի գյուղի մոտից և ձգվում է մինչև նախկին Արդահանի գավառի Զուրգանիս գյուղ՝ բաժանելով Ախալքալաքի և Արդահանի շրջաններն իրարից։ Համանուն գագաթն ունի 2789 մետր բարձրություն ։
Ծանոթագրություններ
Կատեգորիա:Վրաստանի լեռնաշղթաներ
Սքելլիգ
Սքելլիգ (Skellig), մանկական վեպ՝ գրված անգլիացի գրող Դևիդ Ալմոնդի կողմից և հրատարակված Հոդդեր հրատարակչության կողմից (Hodder) 1998 թվականին։ Գիրքը հրատարակվելուց հետո լայն տարածում գտավ և սիրվեց ընթեևցողների կողմից։ Delacorte Press հրատարակությունը 1999 հրատարակեց այն առաջին անգամ ։ «Սքելլիգ»֊ի հիման վրա նկարահանվել է ֆիլմ, բեմադրվել է ներկայացում, դարձել է օպերա։
Սյուժե
12֊ամյա Մայքլն իր ընտանիքի հետ հենց նոր է տեղափոխվել նոր բնակարան։ Նա և իր ծնողները նյարդային են։ Մայքլի հայրը վերանորոգում է բնակարանը, իսկ մայրը խնամում է նորածին աղջկան, ով վաղաժամ է ծնվել և ունի առողջական լուրջ խնդիրներ։ Երեխան հնարավոր է չապրի սրտի արատի պատճառով։ Երբ Մայքլը  գնում է խորդանոց, այնտեղ հայտնաբերում է մի տարօրինակ թևավոր արարած՝ թաքնված խորդանոցի անպետք իրերի մեջ։ Մայքլը ենթադրում է, որ դա անտուն մարդ է և որոշում է խնամել նրան և սնուն տալ։ Այդ մարդը քմահաճ և արթրիտ ունի։ Այդ մարդը պատմում է, որ իր ուսերի սպիները հրեշտակի թևերի հետքերն են։
Միևնույն ժամանակ,Մայքլի դպրոցական ընկերներն ավելի ու ավելի քիչ են սկսում շփվել տղայի հետ։ Մայքլը հանդիպում է Մինա անունով մի աղջկա հետ, ով ապրում է իրենց հարևանությամբ։ Նրանք դառնում են մտերի ընկերներ։ Մինան Մայքլին սովորեցնում է տարբերակել թռչուններին, պատմում է անգլիացի գրող Ուիլյամ Բլեյքի մասին, ծանոթացնում է իր հրաշալի մայրիկի հետ։ Մինան շատ ակտիվ մասնակցություն է ունենում նաև տարօրինակ արարածի փրկության հարցում։
Վեպն այն մասին է, որ բարությունը միշտ փոխհատուցվում է բարությամբ։ Որ իսկական ընկերները երբեք իրար չեն դավաճանում, և որ բոլոր երեխաները, ըստ էության, մի քիչ հրեշտակներ են։
Ծանոթագրություններ
Կատեգորիա:Էկրանավորված բրիտանական վեպեր Կատեգորիա:Բրիտանական մանկական գրականություն Կատեգորիա:1998 վեպեր Կատեգորիա:1998 գրքեր Կատեգորիա:Անգլերեն վեպեր Կատեգորիա:Ֆանտաստիկ վեպեր Կատեգորիա:Անգլերեն գրքեր Կատեգորիա:Անգլերեն գրականություն
Կոկիրտո
Կոկիրտո (Кокырто), գետ Կամչատկա թերակղզու հյուսիս-արևելյան մասում։ Գետի երկարությունը 25 կմ է։ Հոսում է Տիգիլսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
{{Տեղեկաքարտ Գետ
Կատեգորիա:Ռուսաստանի գետեր
{{Անավարտ}}
Ռոստոմ Թոսունյան
Թոսունյան Ռոստոմ Իշխանի, ֆիզմաթ ֆակուլտետի ուսանողական գիտական ընկերության նախագահ, ուսուցիչ, ֆիզիկայի մեթոդիստ, ֆիզիկայի կաբինետի վարիչ։
Կենսագրություն
Ռոստոմ Իշխանի Թոսունյանը ծնվել է 1934 թվականի հունվարի 8-ին Ախուրյանի շրջանի Այգաբաց գյուղում։ Ծնողները եղել են գյուղի աշխատավորներ՝ հայրը` Թոսունյան Իշխան Գալուստի, մայրը` Թոսունյան (Կիրակոսյան) Ազգանույշ Գրիգորի։ Ունեցել է 3 քույր` Աստղիկը, Էմման և Լենան։
1940 թվականին ընդունվել է Այգաբաց գյուղի միջնակարգ դպրոց և 1950 թվականին ավարտել է այն գերազանց առաջադիմությամբ։ 1950 թվականին ընդունվել է Գյումրիի Նալբանդյանի անվան մանկավարժական ինստիտուտի ֆիզմաթ ֆակուլտետը։ 1954 թվականին ավարտել է այն գերազանց առաջադիմությամբ։ Ուսանելու տարիներին եղել է ֆիզմաթ ֆակուլտետի ուսանողական գիտական ընկերության նախագահը։ Ավարտելուց հետո աշխատանքի է անցել Վանաձոր քաղաքի համար 8 միջնակարգ դպրոցում որպես ֆիզիկայի և մաթեմատիկայի ուսուցիչ։
1954 թվականի նոյեմբերից մինչև 1956 թվականի դեկտեմբերը ծառայել է սովետական բանակում։ Այնտեղ հանձնել է քննություններ և ստացել է ավագ լեյտենանտի կոչում։ Բանակից զորացրվելուց հետո 1957 թվականի հունվարից մինչև 1963 թվականի հունիսն աշխատել է Արմավիրի շրջանի Սարդարապատ գյուղում որպես ֆիզիկայի և մաթեմատիկայի ուսուցիչ։
1958 թվականի օգոստոսի 3-ին ամուսնացել է Սոխակ (Սոնա) Սարգիսի Խանվելյանի հետ։ 1961 թվականի փետրվարի 3-ին ծնվել է նրանց առաջնեկը` Արարատ Ռոստոմի Թոսունյանը, իսկ 1963 թվականի մարտի 31-ին երկրորդ զավակը` Հասմիկ Ռոստոմի Թոսունյանը։ 1963 թվականին ընտանիքով տեղափոխվել են Ալավերդու շրջանի Օձուն գյուղ և մինչև 1968 թվականը աշխատել է Օձունի սանատորա-անտառային գիշերօթիկ դպրոցում՝ որպես փոխտնօրեն և ուսուցիչ։ 1968 թվականի հուլիսի 15-ին ծնվել է նրանց երրորդ զավակը` Լուսինե Ռոստոմի Թոսունյանը։
Նույն տարի նրանք տեղափոխվել են մայրաքաղաք Երևան և աշխատանքի անցել համար 122 դպրոցում՝ որպես ֆիզիկայի և մաթեմատիկայի ուսուցիչ։ 1972 թվականին տեղափոխվել է Երևանի ուսուցիչների կատարելագործման քաղաքային ինստիտուտ՝ որպես ֆիզիկայի մեթոդիստ, ֆիզիկայի կաբինետի վարիչ, ինստիտուտի փոխտնօրեն, այնուհետև 1980 թվականից մինչև 1984 թվականը աշխատել է որպես տնօրեն։ 1976 թվականից մինչև 1982 թվականը վարել է հեռուստատեսային դասեր ֆիզիկայից։ 1984 թվականից մինչև 1997 թվականը աշխատել է Երևանի Մաշտոցի շրջանի թիվ 156 դպրոցում՝ որպես տնօրեն։ 1997 թվականից մինչև 2006 թվականը թիվ 16 դպրոցում աշխատել է որպես ֆիզիկայի և մաթեմատիկայի ուսուցիչ։
Ծանոթագրություններ
Կատեգորիա:Անձինք այբբենական կարգով Կատեգորիա:Ֆիզիկոսներ այբբենական կարգով Կատեգորիա:Հայ ֆիզիկոսներ Կատեգորիա:Հայ ուսուցիչներ
Բերեքեթլի Մադեն
Բերեքեթլի Մադեն, Էսկի-մադեն, Էսկի-Մատեն, Պերեքեթլի-Մատեն, հանքավայր Լեռնային Կիլիկիայում, Քարամանի մարզի Նիկտեի գավառում, Կորկուն գետի վերին հոսանքի շրջանում, Ապիշքար լեռան ստորոտին, Բերեքեթլի քաղաքի մոտ։ Կապարի հարուստ հանքավայր է եղել ։
Ծանոթագրություններ
Կատեգորիա:Թուրքիայի հանքավայրեր Կատեգորիա:Հանքավայրեր այբբենական կարգով Կատեգորիա:Կիլիկիա
Բեշչադիի ազգային պարկ
Բեշչադիի ազգային պարկ (Bieszczadzki Park Narodowy), Լեհաստանի երրորդ խոշորագույն ազգային պարկն է։ Գտնվում է Պոդկարպատի տարածաշրջանի հարավ-արևելքում Ուկրաինայի և Սլովակիայի սահմանի մոտ։
Պատմություն
Ստեղծվել է 1973 թվականի օգոստոսի 4-ին ։ Մակերեսը կազմում էր այն ժամանակ ընդամենը 59,55 կմ², սակայն հետագա տարիներին ավելացել է գրեթե 4 անգամ։ Տարածքի վերջին ընդլայնումը կատարվել է 1996 և 1999 թվականներին, երբ նախկին մի քանի գյուղեր ընդգրկվել է պարկի տարածքի մեջ։ Այժմ պարկի տարածքը կազմում է 292,02 կմ² և ներառում է առավել լեռնային շրջաններ, դրանցից է Բեշչադիի լեհական մասի լեռնային զանգվածը։ Պարկի ամենաբարձր կետը Տարնիցա լեռն է, որի գտնվում է ծովի մակարդակից 1346 մետր բարձրության վրա։ 1992 թվականին պարկը և մի քանի հարակից տարածքներ ընդգրկվել են «Արևելյան Կարպատներ» արգելոցի մեջ, որի ընդհանուր մակերեսը կազմում է 2132,11 կմ², այստեղ են ներառված նաև Սլովակիայի և Ուկրաինայի հարևան շրջանները։
Կենդանական և բուսական աշխարհ
Բեշչադիի մոտ 80%-ը ծածկված է անտառներով և մեծ մասը պահպանել է իր կուսական տեսքը։ Տարածքում աճում է մոտ 780 տեսակ անոթային բույսեր, 250 տեսակի մամուռներ, 500 տեսակի քարաքոսներ և 1000 տեսակի սնկեր։ Հայտնի է շուրջ 30 տեսակի Արևելյան Կարպատներ։ Բնակվում է ավելի քան 230 տեսակի ողնաշարավոր կենդանիներ։ Այստեղ կան այնպիսի կաթնասուններ, ինչպիսիք են՝ գորշ արջերը, գայլերը, վարազները, լուսանները, մկները, բիզոնները (բնակվում է շուրջ 100-ը)։ Պարկի տարածքը շատ նոսր է բնակեցված, որն ապահովում է կենդանու ազատ տեղաշարժը։
Արտաքին հղումներ
Կատեգորիա:Կատեգորիա ԲՊՀՄ II Կատեգորիա:Լեհաստանի ազգային պարկեր
Մարտական ուղտ
Մարտական ուղտ, ուղտեր, որոնք անտիկ և միջնադարյան ժամանակաշրջաններում համալրել են պետությունների զինված ուժերը։ Ներկայումս, մարտական ուղտերն օգտագործվում են անապատային և կիսաանապատային մարտական գոտիներում տեղաշարժվելու նկատառումներով։
Պատմություն
Հովսեփոս Փլավիոսն իր աշխատության մեջ մարտական ուղտերին հիշատակել է հետևյալ կերպ․
Որպես մարտական կենդանիներ, շատ ավելի նպատակաարմար է ուղտերի փոխարեն ձիերի օգտագործումը։ Դա պայմանավորված է նրանով, որ ուղտերը չեն շեղում ջերմությունը, սակայն մի քանի աստիճանն անգամ բարձրացնում է մարմնի ջերմաստիճանը։ Սա խիստ սահմանափակում է վերջիններիս աշխատանքային կարողություններն ու դիմացկունությունը և այդ իսկ պատճառով էլ ուղտերը, ի տարբերություն ձիերի, ունեն ավելի սահմանափակ մարտավարական ունակություններ։ Տարբեր է նաև ուղտերի ու ձիերի առավելագույն արագությունների ցուցանիշը։
Մարտական ուղտերի մասնակցությամբ պատմությունից մեզ այտնի ամենանշանավոր ճակատամարտերից մեկը մ.թ.ա. 2-րդ դարում տեղի ունեցած Մագնեսիայի ճակատամարտն է։ Մագնեսիայի դաշտում միմյանց դեմ մարտնչում էին հռոմեական և սելևկյան բանակները։ Պատմիչները գրում են, որ Անտիոքոս Մեծի գլխավորած սելևկյան բանակում աչքի էին ընկնում զինված ուղտավոր հեծյալներ։
Գրականություն
Կատեգորիա:Մարտական կենդանիներ Կատեգորիա:Ուղտեր
Բոյդարա
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Կարճաղբյուր գետի վտակներ
VII բանակ (Օսմանյան կայսրություն)
VII բանակը (Yedinci Ordu, «Յեդինջի օրդու»), Օսմանյան կայսրության զինված ուժերի մեծ ռազմական կազմավորում էր՝ զորամիավորում, դաշտային բանակ Օսմանյան ցամաքային զորքերի կազմում՝ XIX դարի վերջից XX դարի սկիզբ։ Այն ունեցավ բավական երկար պատմություն։ Յոթերորդ բանակը կազմավորվել է 1877–?, իսկ ապա՝ օգոստոս 12, 1917 ՝ Օսմանյան կայսրությունում Հայոց ցեղասպանության սկսվելուց մեկ ամիս առաջ, և լուծարվել է 1918 թվականի հոկտեմբերին, երբ ակնհայտ էր Օսմանյան կայսրության պարտությունը Առաջին համաշխարհային պատերազմում։ Օսմանյան VII դաշտային բանակը մասնակցել է Առաջին համաշխարհային պատերազմի ռազմագործողություններին, մասնավորապես՝ Սինայի և Պաղեստինի պատերազմաշրջանին, այդ թվում՝ Մեգիդդոյի ճակատամարտին։ Թեպետ և VII բանակը ստեղծված էր բանակի տեսքով, սակայն, առնվազն 1918-ին այն իրենից ներկայացնում էր ընդամենը բանակային կորպուս, ունենալով վերջինիս համապատասխան անձնակազմի թվակազմ։
Համառոտ պատմություն
VII բանակը ստեղծվել է 1877-ին՝ Արաբիայում և Եմենում ծառայելու համար ։ 1908 թվականին VII բանակը կազմված էր XIII և XIV հետևակային դիվիզիաներից, մեկ հեծելազորային և մեկ հրետանային զորագնդից ։
Մարտական կազմը 1917 թվականին
1917-ի օգոստոսին VII բանակն ուներ հետևայալ մարտական կազմը.
Մարտակազմը 1918-ի հունվարին
1918-ի հունվարին Յոթերորդ բանակն ուներ հետևյալ մարտակազմը.
Մարտակազմը 1918-ի հունիսին
1918-ի հունիսին Յոթերորդ բանակի կառուցվածքը հետևյալն էր.
Մարտական կազմը 1918 թվականի սեպտեմբերին
1918 թվականի սեպտեմբերին Յոթերորդ բանակի մարտակազմը հետևյալն էր.
Մարտական կազմը 1918 թվականի նոյեմբերին
1918 թվականի նոյեմբերին VII դաշտային բանակն ուներ հետևյալ կառուցվածքը.
Աղբյուրներ
Կատեգորիա:Արևմտյան Հայաստանն Առաջին համաշխարհային պատերազմում Կատեգորիա:Օսմանյան կայսրության զինված ուժեր Կատեգորիա:Ռազմական պատմություն Կատեգորիա:Թուրքիայի զինված ուժեր Կատեգորիա:Օսմանյան կայսրության դաշտային բանակներ Կատեգորիա:Օսմանյան կայսրության զորամասեր և զորամիավորումներ Առաջին համաշխարհային պատերազմում Կատեգորիա:Առաջին համաշխարհային պատերազմում Օսմանյան կայսրության ռազմական միավորներ և կազմավորումներ Կատեգորիա:Օսմանյան կայսրությունն Առաջին համաշխարհային պատերազմում
Դաբաճմերիկ (առվակ)
Դաբաճմերիկ, առվակ Ճորոխի ավազանում։ Սկիզբ է առնում Լեկտա լեռից և համանուն գյուղի հանդամասերը ոռոգելուց հետո, Արդվինի մարզում միանում է Ճորոխին ։
Ծանոթագրություններ
Կատեգորիա:Առվակներ Կատեգորիա:Թուրքիայի գետեր
Նյու (դերասան)
Նյու Թիտիփում Տեչաափայխուն (นิว ฐิติภูมิ เดชะอภัยคุณ, առավելապես հայտնի է բեմական Նյու (นิว, ), թաիլանդացի դերասան, հեռուստահաղորդավար, մոդել։
Կենսագրություն
Նյու Թիտիփում Տեչաափայխունը ծնվել է 1993 թվականի հունվարի 30-ին Թաիլանդի Թագավորության մայրաքաղաք Բանգկոկում։ Ավարտել է Չուլալոնգքորնի համալսարանի ճարտարագիտության ֆակուլտետը։
Դերասանական կարիերա
Նյուն իր դերասանական կարիերան սկսել է «401-410 թաղամասերի միայնակներ» լաքորնում (թաիլանդական հեռուստասերիալ)։ Առաջնախաղը կատարել է Վիկտորի, Մեքի, Օֆոմի և Թոփթափի հետ միասին։ Բոլորը GMM Grammy ընկերության սան էին և իրենց վերապատրաստումն անցնում էին այդ ընկերությունում։
Մինչ այդ Նյուն արդեն ուներ աննշան էպիզոդիկ դեր "Secret Love: Love Behind One's Back" (2014) դրամայում, որտեղ խաղացել էր երիտասարդ մատուցողի դերը։
2014 թվականին Նյուն, Օֆֆն ու Գանը "Five Live Fresh" շոուի հաղորդավարներն են։
2016 թվականին «Համբույր» լաքորնի էկրան բարձրանալուց հետո դերասանը ձեռք է բերել հայտնիություն։
Մոդելային կարիերա
Նյուն որպես մոդել հանդես է եկել թաիլանդական մի քանի ամսագրերի համար։
Ծանոթագրություններ
Կատեգորիա:Թաիլանդացի դերասաններ Կատեգորիա:Թաիլանդացի մոդելներ Կատեգորիա:Թաիլանդացի հաղորդավարներ
Գելառաշ (ձոր)
Գելառաշ, Գյալառաշ, ձոր Հայկական լեռնաշխարհում, Հայկական Տավրոս լեռնահամակարգի կենտրոնական մասում, Սասունի շրջանում։ Այդպես է կոչվում Արածանիի ձախակողմյան վտակ Մեղրագետի օժանդակ Գելառաշի այն հատվածը, որն անցնում է Քոսուր լեռան շրջանով ։
Ծանոթագրություններ
Կատեգորիա:Հայկական լեռնաշխարհի ձորեր
Բլանշ
Էլլի Դելվաու, ավելի հայտնի է որպես Բլանշ, բելգիացի երգչուհի և երգահան։ Նա կներկայացնի Բելգիան Եվրատեսիլ երգի մրցույթում «City Lights» երգով։ Բլանշը նախկինում մասնակցել է The Voice Belgique հինգերորդ սեզոնում որտեղ նա եղել է Team Cats on Trees թիմի անդամ։
Կարիերա
2017թ․-ից առայժմ։ Եվրատեսիլ երգի մրցույթ 2017
Նոյեմբերի 22-ին 2016 թ., Բելգիայի հեռարձակող հեռուստաընկերություն Radio Télévision Belge de la Communauté Française (RTBF) հայտարարեց, որ իրենք ներքին ընտրությունով ընտրեցին Բլանշին, որը կներկայացնի Բելգիան 2017թ Եվրատեսիլ երգի մրցույթում, որը կկայանա Կիևում։ Նրա երգը, «City Lights», պետք է ցուցադրվեր Մարտին 8-ին, սակայն դուրս եկավ հաջորդ օրը։
Արտաքին հղումներ
Կատեգորիա:Բելգիացի երգչուհիներ Կատեգորիա:«The Voice» հեռուստաշոուի մասնակիցներ Կատեգորիա:21-րդ դարի երգչուհիներ Կատեգորիա:Եվրատեսիլ 2017 երգի մրցույթի մասնակիցներ
ՄԱԿ-ի մոդել
Ամբողջ Մոդելը տևում է երեք կամ ավելի օր, իսկ դա նշանակում է, որ այդ ընթացքում մասնակիցները հանդես են գալիս ՄԱԿ-ի անդամ երկրների պաշտոնական ներկայացուցիչների դերում, որոնք ժամանում են կոնֆերանսին՝ քննարկելու իրենց կոմիտեի օրակարգային հարցերը։ Մոդելի պատվիրակները վերանում են անձնական տեսակետից և պաշտպանում են իրենց ներկայացրած երկրի պաշտոնական դիրքորոշումը՝ պահպանելով դիվանագիտական էթիկայի նորմերը ։
Պատմություն
Ի սկզբանե Միացյալ Նահանգներում քոլեջների սովորողները սկսեցին մոդելավորել ամերիկյան Սենատի աշխատանքը։ Հետագայում՝ միջազգային կազմակերպությունների հայտնվելուն զուգընթաց, սկսեցին մոդելավորել նաև նրանց գործունեությունը։ ՄԱԿ-ի ամենահին մոդելն անցկացվել է Հարվարդում 1953 թվականին։
Ներկայումս նման մոդելները (հիմնականում ՄԱԿ-ի մոդելները) տարածվել են ամբողջ աշխարհում՝ Մեծ Բրիտանիայից ու Ֆրանսիայից մինչև Չինաստան ու Եգիպտոս։ Եվրոպայի հիմնական մոդելներից մեկը ՄԱԿ-ի միջազգային մոդելն է Հաագայում (TEIMUN):
ՄԱԿ-ի առաջին ռուսական մոդելը տեղի է ունեցել Մոսկվայում 1990 թվականի հունվարին։
2015 թվականի աշնանը Սանկտ Պետերբուրգի պետական տնտեսագիտական համալսարանում (СПбГЭУ) Ուսանողական գիտական ընկերության ակտիվիստները որոշեցին կազմակերպել համալսարանում ՄԱԿ-ի առաջին Միջազգային Մոոդելը ։
2017 թվականի Մոդելի հիմնական նշանաբանն էր. «Համատեղ ջանքերով՝ մարտահրավերներից դեպի հնարավորություններ»։ Այն իրականացրել են ուսանողները, ովքեր դարձել են ՄԱԿ-ի Մոդելի կոմիտետների կազմում ընդգրկված տարբեր երկրների ներկայացուցիչներ ։ Այդ կոմիտետներն են․
Հնդկաստանի զինված ուժեր
Հնդկաստանի զինված ուժեր (भारतीय सशस्‍त्र सेनाएँ), Հնդկաստանի ռազմական կառույց, ռազմական կազմակերպություն, որը նախատեսված է երկրի պահպանության, պետության ազատության և անկախության պաշտպանության համար։ Հնդկաստանի զինված ուժերում բացակայում է երկրի քաղաքացիների պարտադիր զինվորական ծառայությունը ։
ՄԱԿ-ի մոդել
Պատմություն
Մոդելի արդյունքը եղավ առկա խնդիրների լուծմանն ուղղված երեք բանաձևերի կազմումը։
Հնդկաստանի զինված ուժեր
Հնդկաստանը աշխարհում զենքի ներկրման ոլորտում զբաղեցնում է առաջին տեղը (2012) ։ Հնդկաստանի զինված ուժերը հանդիսանում են միջուկային զենք ունեցող բանակներից մեկը։
ՄԱԿ-ի մոդել
Գրականություն
Կատեգորիա:Երիտասարդական կազմակերպություններ Կատեգորիա:Ուսուցում Կատեգորիա:ՄԱԿ Կատեգորիա:Ակադեմիական հաստատություններ Կատեգորիա:Միջազգային հարաբերություններ Կատեգորիա:Կրթական նախագծեր
Հնդկաստանի զինված ուժեր
Ընդհանուր տեղեկություններ
Հնդկաստանի զինված ուժերում ծառայում են ավելի քան 1,3 միլիոն զինծառայող։ Այս ցուցանիշով այն զբաղեցնում է աշխարհում 2-րդ հորիզոնականը (2018)։ 2014 թվականի դրությամբ ռազմական ծախսերի մակարդակով Հնդկաստանն աշխարհում շուրջ 50 միլիարդ դոլարով զբաղեցնում է 7-րդ հորիզոնականը։
Հնդկաստանի զինված ուժերի կազմավորման պաշտոնական տարեթիվը համարվում է 1949 թվականի օգոստոսի 15-ը, երբ առաջին անգամ բանակը գլխավորեց հնդիկ գեներալ Կոդանդերա Մադապան։ Նորաստեղծ զինված ուժերը ձևավորվեցին Բրիտանական հնդկական բանակի, Հնդկաստանի թագավորական ռազմաօդային ուժերի ստորաբաժանումների և Հնդկական գաղութային նավատորմի նավերի հիման վրա, որոնք 1947 թվականին Բրիտանական Հնդկաստանի բաժանման հետևանքով ստացել է Հնդկական միությունը։ Ընդ որում Հնդկաստանի զինված ուժերի կազմում ընդգրկվեցին հինդուիզմ և այլ կրոններ դավանող անձնակազմի անդամները, բացառությամբ իսլամի հետևորդների։
1962 թվականին տեղի ունեցած Չինաստանի հետ սահմանային ռազմական հակամարտությունում պարտություն կրելուց հետո Խորհրդային Միության հետ սկսվեց սերտ ռազմատեխնիկական համագործակցություն, հնդկական ղեկավարությունը զինված ուժերի զարգացման հետ կապված սկսեց մշակել երկարաժամկետ ծրագրեր, որոնց իրականացումը նպաստեց վերջինների մարտունակության բարձրացմանը, ինչը հստակ նկատվեց Պակիստանի հետ 1965 թվականին երկրորդ, 1971 թվականին տեղի ունեցած երրորդ և 1999 թվականին տեղի ունեցած Կարգիլյան պատերազմների ժամանակ։
Զինված ուժերի ընդհանուր ղեկավարումն ու ֆինանսավորումն իրականացնում է երկրի պաշտպանության նախարարությունը։ Սովորաբար այդ գերատեսչությունը ղեկավարում է քաղաքացիական անձ։ Նախարարության աշխատակիցների մեծ մասը, այդ թվում նաև՝ նախարարի երկու տեղակալները նույնպես հանդիսանում են քաղաքացիական անձ։ Ռազմական ղեկավարման բարձրագույն մարմինը շտաբների պետերի կոմիտեն, որի կազմում ընդգրկված են ցամաքային, ռազմաօդային և ռազմածովային ուժերի շտաբների պետերը (գլխավոր հրամանատարները), որոնք հերթականությամբ ստանձնում են նախագահությունը։
Ռազմավարչական տեսանկյունից Հնդկաստանի տարածքը բաժանված է հինգ ռազմական շրջանների՝ Հյուսիսային, Հարավային, Արևմտյան, Արևելյան և Կենտրոնական։
Սկզբնական եռամյա նախապատրաստությունը անցկացվում է Պաշտպանության ազգային ակադեմիայում և Մհոյի ցամաքային զորքերի քոլեջում։ Ուսման ավարտից հետո հետագա պատրաստության համար շրջանավարտներն ուղարկվում են Դեհրա Դունում գտնվող Հնդկական ռազմական ակադեմիա և Դունդիգուլեում տեղակայված ՌՕՈւ ակադեմիա, որտեղ ուսուցումը տևում է 1-ից 1,5 տարի, ինչից հետո նրանց շնորհվում են սպայական կոչումներ։ Ազգային ռազմական ակադեմիայի ռազմածովային բաժնի շրջանավարտներին սպայական կոչումներ են շնորհվում ուսումնական և ռազմական նավերի վրա 1,5 տարի ծառայությունից հետո։
Շտաբային քոլեջում պատրաստություն են անցնում ոչ պակաս, քան վեց տարի ծառայած սպաները, որոնք ունեն վաշտի հրամանատարի, դրան հավասար կամ բարձր (մինչև դիվիզիայի հրամանատար) պաշտոն։
Հնդկաստանի զինված ուժերի պահեստազորի թվաքանակը շուրջ 535 հազար է, որը կազմված է առաջին հերթին ցամաքային զորքերի պահեստազորից (շուրջ 300 հազար մարդ), որոնք ծառայել են կանոնավոր զորամասերում ոչ պակաս, քան հինգ տարի (պատերազմական դրության ժամանակ կարող են զորակոչել մինչև 50 տարեկան ևս 500 հազար մարդ), տարածքային բանակի պահեստազորից (կամավորական բանակ)՝ շուրջ 40 հազար, ռազմաօդային ուժերի պահեստազորից՝ շուրջ 140 հազար մարդ և ռազմածովային ուժերի պահեստազորից՝ շուրջ 55 հազար մարդ։
Զինված ուժերի կառուցվածք
Հնդկաստանի կանոնավոր զինված ուժերն իրենց մեջ ներառում են՝
Բացի նշված երեք միավորներից Հնդկաստանն ունի տարբեր տեսակի ռազմականացված միավորումներ՝ ազգային անվտանգության ուժեր, հատուկ ռազմականացված ուժեր, հատուկ սահմանային ուժեր և այլ բնույթի ստորաբաժանումներ։ Երկրի մոբիլիզացիոն ռեսուրսը կազմում է 770 միլիոն մարդ, որոնցից 560 միլիոնը հանդիսանում են զինվորական ծառայության համար պիտանի։
Սահմանային պահպանություն
Հնդկաստանի սահմանային պահպանության ծառայությունում ներառված են մոտավորապես 8 հազար մարդ, 12 պարեկային նավ, 22 պարեկային մոտորանավակ, 20 ինքնաթիռ, 15 ուղղաթիռ։
Միջուկային զենք
Հնդկաստանը հանդիսանում է աշխարհում միջուկային զենք ունեցող երկրներից։ Այն իր առաջին միջուկային մարտագլխիկի փորձարկումն իրականացրել է 1974 թվականի մայիսի 18-ին Հնդկաստանի Ռաջաստան նահանգի Պոկհրան հրաձգարանում։ Հնդկաստանը պաշտոնապես միջուկային գերտերություն դարձավ 1998 թվականին, երբ ստորգետնյա հինգ միջուկային փորձարկումների շարք սկսեց։
Միջուկային հրամանատարության վարչությանը ենթարկվող օպերատիվ-տեխնիկական ռազմական մարմինը և Հնդկաստանի զինված ուժերի շտաբների պետերի կոմիտեի նախագահությունը հանդիսանում է 2003 թվականին ձևավորված Մարտավարական ուժերի հրամանատարությունը (SFC)։ Այն իրականացնում է ցամաքային և ռազմաօդային ուժերի միջուկային տարրերի միասնական ղեկավարումը։ Միջուկային սպառազինությունն ներառում է ստորգետնյա հրթիռներ և միջուկային մարտագլխիկներ պարունակող հրթիռներով զինված ինքնաթիռների էսկադրիլիաներ։ Նախատեսված է մոտ ապագայում Մարտավարական ուժերի հրամանատարության ղեկավարմանը հանձնել նաև ռազմածովային մարտավարական միջուկային ուժերը։
Մարտավարական ուժերի հրամանատարությունն իր ենթակայության ներքո ունի ցամաքային զորքերի կազմում գտնվող «Պրիտհվի 2» տակտիկական բալիստիկ հրթիռների երկու խմբավորում, «Ագնի 1», «Ագնի 2», «Ագնի 3», «Ագնի 4» բալիստիկ հրթիռների մեկական խումբ։ Հնդկաստանի ռազմաօդային ուժերում միջուկային մարտագլխիկներ կրողներ կարող են լինել ֆրանսիական «Միրաժ-2000Н» և ռուսական Սու-30 տակտիկական ռմբակոծիչները։  Հնդկաստանն իր ռազմածովային միջուկային ուժերը սկսել է ձևավորել դեռևս ԽՍՀՄ օգնությամբ։ 1988 թվականին հնդկական ռազմածովային ուժերին վարձավճարով հանձնվեց К-43 ատոմային սուզանավը, որը Հնդկաստանում ստացավ «Չակրա» անվանումը։ Դեռևս վարձակալությունից 3երեք տարի առաջ հնդիկ նավաստիները ստացել էին դրա շահագործման փորձ։ Ռուսաստանի Դաշնությունից հնդկական զինուժը վարձավճարով ստացել է նաև բազմաֆունկցիոնալ К-152 ատոմային սուզանավը, որին հնդիկները նույնպես անվանեցին «Չակրա»։ Բացի նշվածներից Հնդկաստանը նույնպես կառուցում է ատոմային սուզանավեր, որոնք զինվում են միջուկային բալիստիկ հրթիռներով։ «Advanced Technology Vessel» ծրագրով հնդիկները կառուցել են ատոմային երեք սուզանավեր, որոնք զինված են միջուկային հրթիռներով։ Հնդկական գլխավոր ատոմային սուզանավը կոչվում է «Արիհանտ» (ինչը սանսկրիտով նշանակում «Թշնամիների ռմբակոծիչ»)։ Այն շահագործման է հանձնվել 2012 թվականին։ Վերջինի հարվածային ուժը կազմում է միջին հեռավորության «Սագարիկա» 12 բալիստիկ հրթիռ։ Այս հրթիռը նախագծել և մշակել է Պաշտպանական հետազոտությունների և մշակումների կազմակերպության (DRDO) Խայդարաբադյան հրթիռաշինական կենտրոնը, որը ստեղծել է նաև  «Ագնի» և «Պրիտհվի» հրթիռները։ «Սահարակիի» առաջին արձակումը տեղի է ունեցել 2008 թվականին։ Նախատեսված է, որ հնդկական հաջորդ ատոմային սուզանավերը  զինվեն առավել հեռահար K-X բալիստիկ հրթիռներով, որոնք հանդիսանում է «Ագնի 3» հրթիռների ծովային տարբերակը։ Հնդկաստանն առաջիկայում նախատեսում է կառուցել առնվազն երկու ատոմային սուզանավ։
Ծանոթագրություններ
Կատեգորիա:Հնդկաստանի զինված ուժեր Կատեգորիա:Զինված ուժեր ըստ երկրի
Ալեքսանդրովացի շրջան
Ալեքսանդրովաց (Александровац), քաղաք և շրջան Սերբիայի Հանրապետության Ռասինսկի մարզում։
Պատմություն
1929-1941 թվականներին Ալեքսանդրովացի շրջանը եղել է Հարավսլավիայի Հանրապետության կազմում գտնվող Մորավյան Բանովինայի վարչական միավոր։
Արտաքին հղումներ
Կատեգորիա:Սերբիայի շրջաններ
Գաթըխդաղ
Գաթըխդաղ, լեռ Վիրահայոց լեռներում, նախկին Բորչալուի գավառում։ Բարձրությունը՝ մոտ 933 մետր։ Նշանակված է Կովկասի 5-վերստանոց քարտեզում ։
Սթիգ Լարսոն
Սթիգ Լարսոն (Karl Stig-Erland Larsson; ), շվեդ ձախակողմյան հասարակական գործիչ, գրող և լրագրող, դետեկտիվ լրագրող Միքայել Բլումքվիստեի և հաքեր Լիսբեթ Սալանդերի մասին «Միլենիում» եռագրության հեղինակ։ Հայտնի է նաև աջակողմյան ծայրահեղականության և ռասիզմի մասին իր հետազոտական աշխատանքներով։
Կենսագրություն
Սթիգ Լարսոնի հայրը տեղական «Վեստերբոտենս-Կուրիրեն» օրաթերթի նկարիչ ն է եղել։ Սթիգի ծնվելու ժամանակ նրա ծնողները 19 տարեկան են եղել։ Իր կյանքի առաջին ինը տարիները տղան ապրել է հորական կողմի տատիկի հետ։ Այնուհետև նա տեղափոխվել է ծնողների մոտ, որոնք այդ ժամանակ ևս մեկ որդի են ունեցել։ Սթիգ Լարսոնի պապիկը՝ մոր հայրը, հակաֆաշիստ է եղել։ 1940 թվականին նրան ուղարկել են «Ստուրշյոն» գիշերօթիկ ճամբար, որը Շվեդիայի հյուսիսում (Լեն Նորբոթեն) է եղել։ Պատերազմից հետո այդ ճամբարը վերանվանվել է «աշխատանքային ճամբար»։
16 տարեկանում Սթիգ Լարսոնը հեռացել է տնից։ 18 տարեկանում՝ Հարավային Վիետնամի ազատագրման ժամանակ ազգային ճակատին օգնելու առաքելությամբ ստեղծված շվեդական կազմակերպության կողմից կազմակերպված հանդիպման ժամանակ, նա ծանոթացել է ճարտարապետ Եվա Գաբրիելսոնի հետ, որը այնուհետև դարձել է նրա կյանքի ընկերը։
Եղել է գիտական ֆանտաստիկայի սիրահարների շվեդական ակումբի (Skandinavisk Förening för Science Fiction) նախագահ։
1977 թվականին մասնակցել է Էրիթրեա յի ազատագրման ժողովրդական ճակատի կանանց պարտիզանական ջոկատների պատրաստմանը. նրանց սովորեցրել է նռնականետ ի կիրառման գաղտնիքները ։ Բայց շուտով ստիպված է եղել թողնել այս գործունեությունը՝ երիկամ ների հիվանդության պատճառով։ Շվեդիա վերադառնալուց հետո շվեդական «Tidningarnas Telegrambyrå» խոշորագույն լրատվական գործակալությունում աշխատել է գրաֆիկական դիզայներ (1977-1999 թվականներ)։
1981 թվականին Եվա Գաբրիելսոնի հետ ժամանել է ազատագրված Գրենադա, որտեղ նրանք ուսումնասիրել են հեղափոխության զարգացումը, գյուղատնտեսական կոոպերատիվ ների, կանանց կազմակերպությունների փորձը և հանդիպել հեղափոխական կառավարության տարբեր գործիչների, այդ թվում՝ Մորիս Բիշոփի հետ։ Հայրենիք վերադառնալիս մասնակցել են շվեդա-գրենադական համերաշխության կազմակերպության ստեղծմանը ։
1982 թվականից Սթիգ Լարսոնը եղել է բրիտանական հակաֆաշիստական « Searchlight » թերթի սկանդինավյան ներկայացուցիչը, հիմնել է շվեդական «Էքսպո» (Expo) կազմակերպությունը, որը ստեղծվել է երիտասարդության շրջանում ծայրահեղ աջակողմյան, ռասիստական և նացիստական հայացքների տարածմանը հակազդելու համար. հրատարակել է համանուն ամսագիրը։
Նա գրել է «Աջակողմյան ծայրահեղականությունը» գիրքը, ինչպես նաև կարդացել է դասախոսություններ և մասնակցել հրապարակային բանավեճերի՝ Շվեդիայում աջակողմյան ծայրահեղական կազմակերպությունների մասին։ Միքայել Էքմանի հետ համահեղինակել է «Շվեդական դեմոկրատներ. ազգային շարժում» (Sverigedemokraterna: den nationella rörelsen) և «Շվեդական դեմոկրատներ. հայացք ներսից» (Sverigedemokraterna från insidan) հետազոտությունները։
Ներկայումս նրա վեպերը բացառիկ ժողովրդականություն են վայելում։ Դրանք թարգմանվել են տասնյակ լեզուներով և հրատարակվել ավելի քան 65 միլիոն տպաքանակով ։
2008 թվականի մայիսին հրապարակվել է 1977 թվականի Լարսոնի կտակի բովանդակությունը, որում նա իր խնայողությունները կտակել է Կոմունիստական աշխատավորական լիգայի (Շվեդիայի ներկայիս Սոցիալիստական կուսակցության) բաժանմունքին։ Սակայն, քանի որ կտակը չի վավերացվել վկաների կողմից, շվեդական օրենքներով այն անվավեր է, և Լարսոնի ամբողջ ունեցվածքը, ներառյալ՝ գրքերի վաճառքից հետմահու ստացած գումարները, անցել են նրա հորն ու եղբորը։
2011 թվականի հունվարի 16-ին՝ գրողի կինը՝ Եվա Գաբրիելսոնը հայտնել է ամուսնու վերջին՝ չգրված վեպը գրելու իր մտադրության մասին, սակայն 2015 թվականի մարտին հայտարարվել է, որ Դավիդ Լագերկրանցն ավարտել է «Աղջիկը, որը խրվել է սարդոստայնում» վեպը, որն ամփոփել է հայտնի եռագրությունը։ Այն լույս է տեսել 2015 թվականի օգոստոսի 27-ին (ԱՄՆ-ում և Ռուսաստան ում՝ 2015 թվականի սեպտեմբերին)
Անձնական կյանք
1974 թվականից մինչև իր կյանքի վերջին օրերը Լարսոնն ապրել է գրող և հասարակական ակտիվիստ Եվա Գաբրիելսոնի հետ։ Վերջինիս խոսքերով՝ իրենց ամուսնությունը երբեք պաշտոնապես գրանցված չի եղել, քանի որ Լարսոնը մտավախություն է ունեցել, որ իր գործունեությունը կարող է վտանգի ենթարկվել օրինական հարաբերությունների ու ընդհանուր սեփականության պատճառով։
Արտաքին հղումներ
Կատեգորիա:Շվեդ գրողներ Կատեգորիա:Շվեդ լրագրողներ Կատեգորիա:Հակառասիզմ Կատեգորիա:Շվեդ ֆեմինիստներ Կատեգորիա:Գիտական ֆանտաստիկայի թեմաներ Կատեգորիա:Շվեդ խմբագիրներ Կատեգորիա:Սրտամկանի ինֆարկտից մահացածներ
Գյոկդաղ (լեռնագագաթ, Ախալքալաքի սարահարթ)
Գյոկդաղ, լեռնագագաթ Ախալքալաքի սարահարթում։ Գտնվում է ամանուն լեռնաշղթայում՝ Գյոկդաղի լեռնաշղթա։ Բարձրությունը 2789 մ է ։
Ծանոթագրություններ
Կատեգորիա:Վրաստանի լեռնագագաթներ Կատեգորիա:Լեռնագագաթներ այբբենական կարգով
Գիլիկ
Գիլիկ, լեռնագագաթ Հայաստանի Լոռու և Տավուշի մարզերի սահմանագըլիին, Գուգարաց լեռների միջին մասում, Աթան գյուղից 2 կմ արևելք, Արևածագ գյուղից 4 կմ հարավ-արևելք։ Բարձրությունը 2039 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Լոռու մարզի լեռներ Կատեգորիա:Տավուշի մարզի լեռներ
Յուլիուս Ռոբերտ Մայեր
Յուլիոս Ռոբերտ ֆոն Մայեր, գերմանացի բժիշկ և ֆիզիկոս։
Կենսագրություն
Ավարտել է Տյուբինգենի համալսարանի բժշկության ֆակուլտետը (1838)։ 1839-1841 թվականներին զբաղվել է բժշկությամբ։ Իր առաջին՝ «Ուժերի քանակական և որակական որոշման մասին» հոդվածում (1841, հրատարակվել է 1881 թվականին) արտահայտած դրույթը իմաստով մոտ էր էներգիայի պահպանման օրենքին։ Այդ օրենքը նա հստակ ձևակերպել է «Օրգանական շարժումը՝ կապված նյութափոխանակության հետ» աշխատությունում (1845), որտեղ տեսականորեն հաշվել է նաև ջերմության մեխանիկական համարժեքը։ Ըստ Մայերի պատկերացումների՝ շարժումը, ջերմությունը, էլեկտրականությունը և այլն «ուժերի» (էներգիայի) որակապես տարբեր ձևեր են, որոնք հավասար քանակներով փոխարկվում են մեկը մյուսի։ Էներգիայի պահպանման օրենքը նա կիրառել է նաև օրգանիզմներում ընթացող պրոցեսների վերաբերյալ՝ պնդելով, որ Երկրի վրա արեգակնային էներգիայի կուտակիչը բույսերն են, իսկ մյուս օրգանիզմներում տեղի է ունենում միայն նյութերի և «ուժերի» փոխակերպում։ ժամանակակիցները չեն հասկացել Մայերի գաղափարները, և այդ հանգամանքը, ինչպես նա էներգիայի պահպանման օրենքի հայտնագործման առաջնության վիճարկումը, դրդեցին նրան ինքնասպանության փորձ կատարել (1850)։ Առաջինը Հերման Հելմհոլցն է կարողացել ճիշտ գնահատել Մայերի աշխատանքը։
Ծանոթագրություններ
Կատեգորիա:Գերմանացի ֆիզիկոսներ Կատեգորիա:Գերմանացի բժիշկներ Կատեգորիա:Ինքնասպաններ Կատեգորիա:Տուբերկուլոզից մահացածներ
Գոհթալա (ձմեռանոց)
Գոհթալա, ձմեռանոց Դիլիջան քաղաքի մոտակայքում։ Ձմեռանոցը բնակելի էր 1920-1930-ական թվականներին ։
Ծանոթագրություններ
Կատեգորիա:Ձմեռանոցներ Կատեգորիա:Տավուշի մարզի բնակավայրեր
Վիկտորյա Ջասթիս
Վիտորյա Դոն Ջասթիս (Victoria Dawn Justice, ), ամերիկացի դերասանուհի, երգչուհի և մոդել։
Կենսագրություն
Վիկտորյան ծնվել է 1993 թվականի փետրվարի 19-ին ԱՄՆ-ի Ֆլորիդա նահանգում։ Ծնողները՝ Սիրենա և Զակ Ջասթիս։ Վիկտորիան ունի իռլանդական, ֆրանսիական, գերմանական և անգլիական արմատներ հոր կողմից, իսկ մոր կողմից՝ Պուերտո Ռիկոյան։
Վիկտորյան ունի քույր՝ Մեդիասոն։
Վիկտորյան և իր ընտանիքը 2003 թվականին տեղափոխվել են Կալիֆոռնիա։
2005 թվականին Լոս Անջելեսում ընդունվել է երաժշտական դպրոց։
Կարիերա
Վիկտորյան իր կարիերան սկսել է 10 տարեկանից հեռուստատեսությունում, նկարահանվել է «Գլամոր աղջիկներ», «Ամեն ինչ տիպ-տոպ է, կամ Զակի և Կոդիի կյանքը» , «Սեր ամուրու մոտ» , «ԱյԿառլի» , «Զոի 101» սերիալների մի քանի էպիզոդներում։
Նրա դեբյուտը դրաձավ Nickelodeon ալիքի «Վիկտորիան` հաղթող» սերիալը, որտեղ նա խաղում էր գլխավոր դերը։
Վիկտորյան նաև նկարահանվել է մի քանի գեղարվեստական ֆիլմերում՝ «անհայտ», «Վերջին կանխատեսումը», «Տղան, ով պատմեց մարդագայլի մասին», «Թզուկ», ինչպես նաև ունեցել է երկրորդական դեր «Առաջին անգամ» ֆիլմում։
2015 թվականի հունվարին MTV հեռուսաալիքով կայացավ «Տեսքով հաճելի» դրամայի պրեմիերան, որտեղ Վիկտորյան մարմանվորում է գլխավոր հերոսուհուն։
Բացի դերասանակն կարիերայից Վիկտորյան զբաղվում է նաև երաժշտությամբ։ Նա կատարել է «Ֆեերիա» ֆիլմի մի քանի սաուդթրեքներ, որտեղ նա նաև նկարահանվել է։ Գրել է բազմաթիվ երգեր «Վիկտորյան` հաղթող» սերիալի համար։
Վիկտորյայի հայտնի ալբոմը ունի «Bus» անվանումը, անյտեղ են հայտնի սինգլներ «Gold», «Shake», «Caught Up In You» և այլն։
Անձնական կյանք
Վիկտորյան հանդիպել է Ջոշ Հաչրեսորի հետ ։
2009-2013 թվականներին հանդիպել է Ռայան Ռոթթմանի հետ։
2014 թվականից հանդիպում է դերասան Պիրսոն Ֆոդեյի հետ, ում հանդիպել է "Naomi and Ely's No Kiss List" ֆիլմի նկարահանումների ժամանակ։